බොස්නියානු පාපන්දු ලීග් තරගමාලාවේ දී ඇති වූ ගැටුමකින් පොලිස් නිලධාරීහු 8 දෙනෙකු ඇතුළු පුද්ගලයන් 15 දෙනෙකු තුවාල ලැබූ බව එරට පොලිසිය පවසයි.සර්ජේවෝ සහ සිරෝකි කණ්ඩායම් අතර පැවැති තරගය 1 – 1 ක් ලෙස සමවීමෙන් අනතුරුව මෙම ගැටුම ආරම්භ වූ බව පොලිසිය ප්‍රකාශ කළේය.තම කණ්ඩායම් වල දස්කම් පිළිබඳව උරණ වූ දෙපිලේම ආධාරකරුවන් ක්‍රීඩාංගනයේ අසුන් ගලවා ක්‍රීඩා පිටියට වීසි කරමින් කලහකාරී ලෙස හැසිරීමට පටන් ගෙන ඇත.සර්ජේවෝ ආධාරකරුවන්ගෙන් බහුතරය මුස්ලිම් ජාතිකයන් වන අතර සිරෝකි ආධාරකරුවන් ක්‍රිස්තියානි ජාතිකයන් වෙති.ක්‍රොඒෂියාවේ සහ සර්බියාවේ ජනවාර්ගික ගැටුම වසර 15 කට අධික ඉතිහාසයක් කරා දිවයන අතර 1992 – 1995 කාලය තුළ දෙරට ඇතිවූ යුද්ධයෙන් පුද්ගලයන් ලක්ෂයකට අධික සංඛ්‍යාවක් මරුමුවට පත් විය.